**М.БАНДАРЭНКА** бібліятэкар гарадской дзіцячай

бібліятэкі-філіяла № 4

ДУК «Мазырская центральная раённая

бібліятэка імя А.С. Пушкіна»

**Чароўнае кола**

Літаратурна-інтэлектуальная гульня

***Удзельнікі:*** вучні 4-6 класаў.

***Мэта:*** выхоўваць пачуццё гонару за родную мову і паважлівыя адносіны да роднай мовы і літаратуры.

***Абсталяванне:*** кола, 8 сектараў з карткамі, з аднаго боку якіх – літары В, К, А, С, 3, Л, а з другога – пытанні і заданні; скрыпічны ключ, смайл; БУКВАРна-краязнаўчая выстава «Беларуска-мазырскі алфавіт»; інфармацыйны спіс-заданне па чытанню кніг «Гўльня слоў»; жетоны за правільныя адказы.

**Ход мерапрыемства**

Дзень добры, маленькія беларусы і беларусачкі!

Мы жывем у слаўнай, прыгожай краіне, якая горда называецца Беларусь. Яна ў нас адна – самая родная, блізкая і незвычайная. Адметная сваёй прыродай, гісторыяй, культурай, традыцыямі, а яшчэ – гасціннасцю. I, канешне ж, мовай – мілагучнай і спеўнай, празрыстай і звонкай.

Мабыць, ёсць сярод вас тыя, хто чытае кнігі на беларускай мове, і гэта вельмі добра. Я заўсёды такога чытача хвалю: «Які ж ты малайчына!» Калі ты нарадзіўся беларусам, калі жывеш на зямлі Беларусь, то павінен шанаваць сваю родную мову, бо менавіта яна злучае людзей у адзіны народ. Згодны? Таклічым нетолькі мы,угэтымупэўнены ўвесьсвет. У роднай мовы нават ёсць сваё свята – Міжнародны дзень роднай мовы, які адзначаецца 21 лютага.

Сёння ў свеце налічваецца больш чым 6 тысяч моў. Але ж палова з іх пад пагрозай знікнення, І каб захаваць тыя мовы, якія знікаюць, і святкуюць Дзень роднай мовы. Людзі трымаюцца роднага слова, таму што яно – роднае, а не таму, што прыгажэйшае за гаворку суседзяў.

Запрашаю вас прыняць удзел у літаратурнаінтэлектуальнай гульні, якая адбудзецца дзякуючы чароўнаму колу. Глядзіце, тут 8 сектараў, у якіх замацаваны карткі са схаванымі на адваротным баку літарамі, ад якіх адыходзяць стрэлкі да пытанняў:

**В** – умоўнае скарачэнне слова «***в***ерш» (выразнае чытанне вершаў)

**К** – ***к***азка, пытанні для кемлівых

**А** – ***а***збука, знаёмства з выставай «Беларуска-мазырскі алфавіт»

**С** – ***с***корагаворка

**З** – ***з***агадка

**Л** – ***л***ічылка; лічбы; літаратурная аптэка; літаратурная паштоўка; літаратурнае лато.

Таксама ёсць сектар «Музычная паўза» (сімвал – скрыпічны ключ) і сектар «Жартоўная гульня» (сімвал – усмешка).

Вы падзелены на 2 каманды. Прадстаўнікі кожнай каманды па чарзе будуць падыходзіць да кола, адкрываць адзін з сектараў і дэманстраваць усім сваю літару.

Вам трэба будзе адказаць на пытанні і выканаць заданні на літару, якую выцягніце.

*Прачытаць выразна вершы*

***1 каманда***

Родная мова

У горадзе, між ніў жытнёвых,
У важным доме, сціплай хаце
Не забывайце роднай мовы
Для нас навек яна, як маці.
Каб свет чароўнай прыгажосцю
Вас ні на момант не пакінуў,
Шануйце мову не як госцю,
А як матулю, гаспадыню.

*Міхась Пазнякоў*

***2 каманда***

Роднае слова

Я «Роднае слова» да ночы вучу,

За кнігаю новаю спаць не хачу.

Мне бацька гаворыць:

–3 навукай дружы,

Ты «Роднае слова», сынок, беражы.
I мову, што роднаю людзі завуць,
У шчасці і ў горы, глядзі, не забудзь.

*Вера Вярба*

Літара **«К»**

 Успомніце, якія беларускія народныя *казкі* вы чыталі? З якіх казак узяты гэтыя прыказкі? Правядзіце рысачкі ад прыказкі да казкі, з якой тэта прыказка.

|  |  |
| --- | --- |
| Жыццё пражыць – не поле перайсці. | *Ад крадзенага сытым не будзеш* |
| Ад крадзенага не пасыцееш | *Стары бацька* |
| 1 Кузьму бацькам назавеш | *Пан і казачнік* |
| Людзей слухай, а свой розум май | *Людзей слухай, а свой розум май* |
| Свет вялік, можа, і праўда | *Недалікатны сын* |

**Пытанні для кемлівых**

Хто што любіць? Назавіце любімы корм пералічаных тут жывёл, птушак і рыб.

|  |
| --- |
| ***1* *каманда*** |
| МЯДЗВЕДЗЬ | СЫР |
| ЗАЯЦ | ЧАРВЯКІ |
| КОТ | АРЭХІ |
| КАРОВА | ЗЕРНЕ |
| ДЗІКІ КАБАН | МЁД |
| ***2*** ***каманда*** |  |
| ВАВЕРКА | МОРКВА |
| БАРОНА | КАПУСТА |
| КАРАСЬ | СМЯТАНА |
| КАЗА | ЖАЛУДЫ |
| ВЕРАБЕЙ | СЕНА |

Падкрэсліце лічбы ў прыведзеных словах.

***1 каманда***

АДВАГА

ВІТРЫНА

ГАДЗІННІК

СТОЛІК

ПРЫПЯЦЬ

ЛІСТОК

***2 каманда***

СТРЫНОЖЫЦЬ

ПАДВАЛ

СЕМІНАР

СТРЫЖЫ

ТРЫБУНА

ГІСТОРЫЯ

**Хованкі.**

Літары беларускага алфавіту запісаны ў адвольным парадку, аднак сярод іх «хаваюцца» назвы беларускіх казак. Вам трэба знайсці схаваныя словы.

Кнігі-падказкі з назвамі казак на выставе.

***1 каманда***

АББАРАНКЎЦЙБОККТАБАДРАН

АББАРАНКЎЦЙБОКК-ТАБАДРАН

ДЗЕДАВАМЗЧВРУКАВІЧКА

ДЗЕДАВАМЗЧВРУКАВІЧКА

НЕШКСІЛАЙЦАМСЬРОЗУМАМ

НЕШКСІЛАЙЦАМСЬРОЗУМАМ

ПШАНІЧНЫЦШККАЛАСОК

ПШАНІЧНЫЦШККАЛАСОК

***2* *каманда***

ЕАВВОЛШДЫУУАСЁЛ

ЕАВВОЛШДЫУУАСЁЛ

СЫН0К-3-УШЕККУЛАЧ0К

СЫНОК-З-УШЕККУЛАЧОК

ШКЦЛІСАІМУЖЫКЦСЬ

ШКЦЛІСАІМУЖЫКЦСЬ

ЯРПЗАЛАТЫСМЧПТАХ

ЯРПЗАЛАТЫСМЧПТАХ

Адказы можна знайсці ў выдзеленых словах.

Куды пайшоў **Алесь** на прагулку?

*(у лес)*

Што зламаў бык аб **парог?**

(рог)

Хто напалохаў **каралеўну** ў лесе?

(леў)

Што зварыла **Марыся** на абед?

(сыр)

Што любяць дзеці, калі заходзіць **сонца?**

*(сон)*

Якая кветка расцвіла ў садзе пад **гамаком?**

*(мак)*

Якую страву паставіў повар **насупраць** Даты?

(суп)

Хто высунуў галаву з **ракі?**

*(рак)*

Імёны.

У прыведзеных словах схаваны імёны. Адшукайце іх.

***1 каманда***

МАКСІМУМ

РАМАНТЫКА

ШАВЯЛЮРА

КАВАЛЕРЫЯ

МІЛАН

АДАМКНУЦЬ

СВЕТАПОГЛЯД

***2 каманда***

ПРАГАЛІНА

ТАПОЛЯ

РАЗЛУКА

ЛІВАН

БАРБАРЫС

МАРЫНАД

МАНДАЛІНА

Літара **«А»**

Знайдзіце на выставе кнігу Віктара Кажуры «Маленькая азбука вялікай краіны».

Хто скажа, колькі літар у беларускім алфавіце? (34).

*Па чарзе некалькі ўдзельнікаў з кожнай каманды выходзяць.*

Назавіце любую літару беларускага алфавіту.

Напрыклад, літара **А**.

**А**зёры.

*Пытание:* што вы ведаеце пра беларускія азёры, успомніце іх назвы, характэрныя асаблівасці. Пасля абмеркавання адкрыць старонку на літару і зачытаць.

Беларуска-мазырскі ***а***лфавіт.

Прапаную вам пазнаёміцца з кніжна-ілюстраваным даведнікам «Літары-брэнды роднай зямлі», які вы можаце ўбачыць на БУКВАРна-краязнаўчай выставе «Беларуска-мазырскі алфавіт».

Апфавіт утрымлівае шмат цікавостак: у ім сабраны славутасці, вядомыя людзі, стравы, святы, архітэктурныя помнікі і людзі, якія пакінулі след у літаратурным жыцці і гісторыі Беларусі ў цэлым і Мазыра – у прыватнасці. На кожную літару прадстаўлены характэрныя беларускія словы, якія гучаць па-асабліваму і не маюць аналагаў у іншых мовах. Яшчэ тут ёсць сучасныя выканаўцы, фестывалі, падзеі і брэнды, без якіх немагчыма ўявіць жыццё нашай краіны. I галоўнае – кожнай літары адпавядаюць імёны сучасных беларускіх дзіцячых пісьменнікаў і паэтаў, кнігі якіх шчодра прадстаўлены на кніжных паліцах нашай бібліятэкі.

Краязнаўчая частка алфавіту – гэта своеасаблівая візуалізацыя мазырскіх фенаменаў, дзе літарам азбукі адпавядае якая-небудзь гарадская славутасць.

Літаратурная ***а***птэка.

Падумайце, якія ёсць «хваробы» характару, чалавечых узаемаадносін і як дапамогуць іх «вылечыць» мастацкія творы.

***1 каманда***

Знайдзіце на выставе, а таксама ўспомніце і назавіце, якія творы могуць навучыць дабру?

***2каманда***

У якіхтворах можна знайсці падказку, як навучыцца радаваць бацькоў?

Літара **«С»**

***С***корагаворка-галаваломка.

Перад вамі скорагаворка-галаваломка. Але напісана яна незвычайна. Адшукайце ключ да правільнага напісання. Запішыце і прачытайце скорагаворку.

КАРАЛ ІНАЛЯЛЬКУ ЮЛЮКЛА ПАТЛІ ВАКЛАЛА ЎЛЮЛЮ

*(Караліна ляльку Юлю клапатліва клала ўлюлю.)*

*Па 3 прадстаўнікі з кожнай каманды выходзяць*

*і выразна чытаюць скорагаворкі.*

***1 каманда***

*Грымнуў гром угары,*

*Хлынуў лівень на двары.*

*Праз барвовы бярозавы гай*

*Серабрысты грукоча ручай.*

*Калі з маленства пашчыруеш* –

*Характар добра загаргуеш.*

***2 каманда***

*У лясным гушчары ля ракі*

*Збудавалі бабры церамкі.*

*Сом прысніў жахлівы сон,*

*Як у сетку трапіў ён.*

*Вырасцілі Флор і Лора*

*Боб, фасолю, памідоры.*

***С***ловы розныя бываюць.

Знайдзіце на выставе кнігу Сторажавай Н. «Словы розныя бываюць».

Літары заблудзілі, давайце дапаможам ім вярнуцца ў свае словы. Чытаем па чарзе.

*Весела звініць зБанок,*

*Кліча: «Дзеці, на ўрок!”*

*Ліза мазі папрасіла:
Лізу Вуха ўкусіла.*

*Малако дае карова,—*

*Напісаў на Кошцы Вова.*

*Не праедзеш, дружа:*

*На дарозе Ружа.*

*Закрычаў Рыгорка:*

– *3 неба ўпала Горка!*

*Кажа Славік Светцы:*

– *Цесна тыгру ў кВетцы.*

*Горка плача Лена:*

– *Ой, баліць Палена!*

*Даганяюць восы!*

*Скінуў дзядзька Ноты* –

*Уцякае босы.*

*Пакідаю я футбол,*

*Гэта мой апошні Вол.*

– *Вось ён, Вожык, у кішэні,*

*Не згубіўся!* – *кажа Жэня.* –

*Сам вазьму і натачу:*

*У грыбы пайсці хачу.*

Літара **«3»**

Адгадайце ***з***агадкі:

*Стаіць пан пад ялінкай,*

*Сабе цану знае,*

*Hi перад кім*

*Шапку не здымае.*

*(Грыб)*

*Без фарбы, без алоўка*

*Малюе хутка, лоўка.*

*(Мароз)*

*Не агонь, ды апякае.*

*Хто яе, скажыце, знае?*

*(Крапіва)*

*Не малако, а белыя,*

*Не пчолы, а лятаюць,*

*Хоць малыя, ды смелыя,* –

*На вусны, на рукі сядаюць.*

*(Сняжынкі)*

*Далёка лятаюць малодкі,
Мёд збіраюць салодкі.*

*(Пчолы)*

*Перад зімой распранаюцца,*

*А як прыйдзе цяпло — апранаюцца.*

*(Дрэвы)*

**«*3*** многіх – адну».

Выбіраючы з кожнага слова адну літару (з першага – першую, з другога – другую, з трэцяга – трэцюю, з чацвертага – чацвертую, з пятага – пятую), утварыце новае слова, якое назаве мудрага сябра для ўсіх людзей.



КОЛАС

АНАНАС

СЛІВА

КРЫГА

АСІНА

*(Кніга)*

Літара «Л»

***Л***ічбы.

 Знайдзіце на выставе кнігу «Лічба з літарай сябруюць» А. Зэкава. Уважліва паслухайце вершы І адкажыце на пытанні.

***1 каманда***

*Прачытала Света
Дваццаць кніг за лета,
На дзве меней* – *Галя,
На тры больш* – *Марынка
Колькі ж прачыталі
Кніг на трох дзяўчынкі?*

***2 каманда***

*З матэматыкай нібыта*

*Сябраваць гатоў Мікіта*

*I рашыць задачу б мог,*

*Каб даведацца вось толькі,*

*Колькі будзе сем без трох*

*I без двух чатыры* – *колькі.*

Дзяжурная ***л***ітара.

Я буду называць літары, а вы ўспамінайце аўтараў і назвы твораў, якія пачынаюцца з гэтых літар. Можна глядзець на выставу.

*Напрыклад:*

**В** –В. Вітка, А. Вольскі;

**Ж** – Я. Жабко, В. Жуковіч;

**М** – А. Масла, М. Маляўка і інш.

***Л***ітаратурная паштоўка.

Загадзя дзеці павінны былі прачытаць адзін і той жа твор і маляўніча аформіць паштоўку (з выкарыстаннем каляровай паперы і кардону, фарбаў, алоўкаў, прыроднага матэрыялу і г. д.). З адваротнага боку яны запісвалі назву кампазіцыі, адлюстраванай на паштоўцы, і па жаданні ўрывак з мастацкага твора, які адпавядае сюжэту.

***Л***ітаратурнае лато.

Рыхтуюцца карткі двух колераў. На адных запісваюцца пытанні па змесце вядомых мастацкіх твораў. На другіх – адказы на пытанні. Бібліятэкар зачытвае пытанне з карткі, той вучань, у якога знаходзіцца картка з правільным адказам, падымае руку і дае адказ, выходзіць да выставы і замацоўвае картку побач з пытаннем. Гўльня працягваецца, пакуль на ўсе пытанні не будуць атрыманы правільныя адказы.

Жартоўная гульня

(на коле – сімвал у выглядзе *смайліка)*

Ці бывае так?

*Залівістыя песні на сасне*

*Кукуе нам сарока па вясне.*

*На Поўдні, дзе вечныя льды,*

*Пінгвіны і куры ідуць да вады.*

*Люблю на санках летам*

*Прамчаць з гары крутой,*

*А* *ў садзе дыхаць кветам
Марознаю зімой.*

*У вадзе жывуць вавёркі,
У дупле жывуць бабры.
Совы* – *у возеры глыбокім,
А самы* – *у густым бары.*

*Пчолы спяць зімуў бярлозе,*А *мядзведзі* – *у вуллі.
Конь спявае на бярозе,
Вераб’я ў плуг запраглі.*

*На бярозе спеюць грушы,
А на дубе* – *вінаград.*

*Кот грыбы на лузе сушыць*

*I частуе мышанят.*

*Селі акуні на плот,
На рамонку кот сядзіць.*

*На вярбе спявае крот,
У шпакоўні вожык спіць.*

*Вусень воз цяжкі вязе,
Свінка скокнула ў гняздзечка.
Па галінцы конь паўзе,
Куранят вядзе авечка.*

*Вось ды дзіва, вось дык цуд*
*Кракадзіла з'еў вярблюд!*

*Сена з лугу прыляцела
I ўхляве карову з’ела.*

*Вы не бачылі, не чулі?*

*Па сакрэту гавару:*

*Мышкі кошку зацягнулі*

*У глыбокую нару.*

*На рацэ маторнай,*

*Па глыбокай лодцы*

*Шчупакоў у мора*

*Вёз рыбак у бочцы.*

Заданні для ўсмешкі.

Камандам раздаюцца аднолькавыя карты з заданиям!. Якая каманда хугчэй І без памылак адкажа на пытаны, атрымае на 2 жэтоны больш.

Назавіце мелодыю, якую любяць вучні ў канцы ўрока

*(конавз)*

Чым канчаецца даль?

*(ь йаратіл)*

Якая музычная нота патрэбна для супу?

*(ьлос)*

Без чаго хлеба не бывае?

*(ікныракс зеб)*

Пад якім кустом заяц спіць у дождж?

*(мырком дап)*

Што кусаецца, але не брэша?

*(авіпарк)*

Як назваць сухую траву чатырма літарамі?

*(анес)*

Назавіце імёны, якімі можна называць як хлопчыкаў, так і дзяўчынак.

*(ашаС, янэЖ, ялаВ, авалС)*

Назавіце словы, у якіх сто зычных.

*(лотс, готс, нготс, сотс)*

Што ўсіх нас робіць людзьмі?

*(авом)*

Ты, я, ды мы з табой. Колькі нас усяго?

(*еовд*)

Вы ўсе малайцы, разам мы ахапілі творы з усіх сектараўчароўнага кола. Вы паказалі сябедобрымі знаўцамі роднай мовы і літаратуры. Дзякуй за гульню і за шчырыя ўсмешкі!

Літаратура

1. Вясёлка: вершы, апавяданні, казкі, п’есы, песні / уклад. М.А. Маляўка. – Мінск: Мастацкая літаратура, 2012, –279 с.
2. Пазнякоў, М.П. Гўльня слоў: гульні з літарамі і словам! / Міхась Пазнякоў. – Мінск: Літаратура і Мастацтва, 2011. – 128 с.
3. Залаты птах: беларускія народныя казкі / уклад. Аксаны Спрынчан; іл. Надзеі Барай. – Мінск: Мастацкая літаратура, 2018. –126 с.: іл.
4. Зэкаў, А.М. Лічба з літарай сябруюць: ПРАВІЛьныя вершы, загадкі-задачкі: для мал. шк. ўзросту / А.М. Зэкаў; мает. Р.В. Кульба. – Мінск: Беларус. Энцыкл. імя Петруся Броўкі, 2016. – 48 с.: іл, – (Сучасныя пісьменнікі – дзецям)
5. Буторына, І.А. Урокі «Вясёлкі» / І.А. Буторына. – Мінск: Адукацыя і выхаванне, 2017. – 207 с.